Cum au sărbătorit italienii victoria cu Anglia. Au petrecut toată noaptea pe străzile din Roma.
Italia a ajuns la loviturile de departajare unde a învins-o pe Anglia cu 3-2. După timpul regulamentar de 90 de minute, scorul a fost 1-1. Fanii au ieșit pe străzile din Roma să sărbătorească victoria Italiei.
După ce au aflat că trofeul EURO 2020 a ajuns la ei, fanii au sărbătorit victoria de pe Wembley cum au știut ei mai bine.Străzile din Roma au fost pline de râsete, cântece și scandări. Toate pentru a celebra victoria mult așteptată."Sunt atât de fericit! Suntem campioni la Euro, voi sărbători toată noaptea, voi sărbători toată noaptea!", a spus Beatrice Mattioli, din Roma, agenției de știri Reuters.Zona fanilor din Piazza del Popolo din Roma a reflectat emoțiile serii, de la liniștea uimită de după golul rapid al Angliei până la exaltarea egalului și apoi la sărbătoarea de după loviturile de penalizare pe care unii abia au putut să le urmărească din cauza emoțiilor.Focuri de artificii și torțe au explodat, steagurile italiene au umplut cerul și bucuria a revenit într-o țară care avea mare nevoie de așa ceva. După iadul pandemiei, raiul fotbalistic a readus zâmbetele oamenilor.Vedeta a ceea ce ei numesc un miracol este Roberto Mancini, transformând o echipă națională din rușinea de a nu reuși să se califice la ultima Cupă Mondială într-o echipă neînvinsă acum în 34 de jocuri.Italia a câștigat primul său titlu european de fotbal din 1968.